৪২টা সংগঠনৰ অসম বন্ধৰ সৈতে একেটা তাৰিখতে পৰিল অগপৰ বৃহৎ প্ৰতিবাদী সমদলৰ কাৰ্য্যসূচী। ফলত বিমোৰত পৰিছে কাৰ্য্যসূচী লওঁতা দল আৰু সংগঠনকেইটা।
"গাড়ীখিনি আহিবলৈ দিয়াত তেওঁলোকৰ কোনো আপত্তি নাথাকিব বুলি মই ভাবো। যিহেতু ধৰ্ণা কাৰ্য্যসূচী সেয়েহে এইক্ষেত্ৰত ৰেহাই দিব।" নৰ্থ ইষ্ট নাওৰ আগত এইদৰে আশা প্ৰকাশ কৰে অগপ বিধায়ক সত্যব্ৰত কলিতাই।
উল্লেখযোগ্য যে নাগৰিকত্ব সংশোধনী বিধেয়কৰ বিৰোধিতাৰে কৃষক মুক্তি, অসম জাতীয়তাবাদী যুৱ ছাত্ৰ পৰিষদকে ধৰি মুঠ ৪২টা সংগঠনে ২৩ অক্তবোৰৰ দিটোত ১২ ঘণ্টীয়া অসম বন্ধ দিছে।
আনহাতে একেই নাগৰিকত্ব সংশোধনী বিধেয়ক বাতিল কৰাৰ দাবীত ৰাজ্যৰ বিজেপি চৰকাৰখনৰ অংশীদাৰ দল অগপই বৃহৎ প্ৰতিবাদী সমদলৰ কাৰ্য্যসূচী লৈছে।
একেটা বিষয়তে প্ৰতিবাদৰ কাৰ্য্যসূচী হ'লেও অসম বন্ধ হ'লে কেনেদৰে সমাৱেশস্থলীত প্ৰতিবাদকাৰীসকল অংশগ্ৰহণৰ বাবে আহিব তাক লৈ প্ৰশ্ন উঠিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
